Es presenta al Castell la reedició del llibre "El palacio señorial de Alacuás"
01/03/2005 14:20:00

# Es presenta al Castell la reedició del llibre "El palacio señorial de Alacuás"

*   01/03/2005 14:20:00
*   [Imprimir](#)
*   Compartir
*    https://www.alaquas.org/documento.asp?id\_do=9547

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9547%2F0&title=Ajuntament%20d%27Alaqu%C3%A0s.%20Premsa.Es%20presenta%20al%20Castell%20la%20reedici%C3%B3%20del%20llibre%20%22El%20palacio%20se%C3%B1orial%20de%20Alacu%C3%A1s%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9547/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9547/9547_Form_4.jpg)](https://www.alaquas.org/ficheros/documentos/2005/2/9547/9547_Form_10.jpg "<a href='https://www.alaquas.org/ficheros/documentos/2005/2/9547/9547_Form_10.jpg' target=_blank><i class='fa fa-external-link' aria-hidden='true'></i>.Es presenta al Castell la reedició del llibre \"El palacio señorial de Alacuás\"</a>")

L'actuació del grup Diatessaron després d'aquest acte va donar per inaugurada la programació musical del monument històric per a l'any 2005

El dilluns 28 de febrer, tot i coincidint amb la data d'obertura del Castell d'Alaquàs com a propietat de tots els alaquasers i alaquaseres, es va celebrar a la Sala la Ximeneia del monument històric la presentació de la reedició del llibre "El palacio señorial de Alaquàs" del professor José M. Manuel Cortina Pérez i Vicent Ferrán Salvador. En l'acte van estar presents l'Alcalde d'Alaquàs, Jorge Alarte, l'autor de la tercera edició d'aquesta publicació històrica que fa referència al Castell, Francesc Taberner Pardo, la Regidora de Cultura i Educació i una ampla representació del moviment associatiu de la ciutat així com una gran quantitat de veïns i veïnes.

En el seu discurs, l'Alcalde d'Alaquàs va agrair a l'autor la seua acceptació d'estar present en l'acte per a explicar el seu treball, a més de reconèixer la seua tasca valuosa. Jorge Alarte va destacar també el treball de l'equip del Pla Director del Castell d'Alaquàs pel fet "d'haver ajudat a evolucionar molt en el descobriment de l'edifici històric".

L'Alcalde va explicar que la tercera publicació d'aquest llibre suposa "un punt i seguit per a un projecte que va començar fa 2 anys, amb l'obertura del monument". Aquest és el primer treball d'una sèrie de publicacions anuals que s'editaran a Alaquàs per tal de donar a conèixer a tota la ciutadania el Castell, els seus valors i tot allò que l'envolta. Va finalitzar el seu discurs tot i remarcant que "el Castell d'Alaquàs simbolitza un estil compromés i coherent en la manera de fer les coses i continuarem fent-ho amb la mateixa contundència perquè crec apassionadament en aquest projecte que es diu Alaquàs i fonamentalment en el què millor el representa que és el Castell de la nostra ciutat".

A continuació va intervindre l'autor d'aquesta reedició, Francesc Taberner Pastor, Doctor en Arquitectura, professor de la Universitat Politècnica de València, investigador i autor de diversos treballs del centre històric de la ciutat de València. L'autor va expressar la seua satisfacció per col·laborat en la tasca "un treball excel·lent com és el del professor José M. Manuel Cortina Pérez". Va fer una explicació de la vida i obra d'aquest arquitecte a més de donar a conèixer els punts claus d'aquesta publicació.

A continuació, es va oferir un concert a càrrec del grup Diatessaron, amb el què s'obri oficialment la programació musical del Castell d'Alaquàs per a l'any 2005. L'actuació va estar protagonitzada per la soprano Rosa Tamarit, Jordi Argelaga (flautes, oboè i xeremia), Clara Hernández (viola de gamba) i Mireia Hernández (clavicèmbal).

El grup Diatessaron és una agrupació musical catalana especialitzada en la recuperació de música antiga que combina improvisacions amb músiques medievals de J. Van Eyck i de J. Ph. Rameau. La intenció d'aquesta formació nascuda l'any 2002 és promocionar i donar a conèixer dos tipus diferents de repertori. D'una banda la música vocal antiga de les èpoques renaixentista i barroca, i d'altra, la música contemporània dels segles XX i XXI.

Els concerts continuaran el divendres 11 de març amb l'actuació de Quique González i Los Secretos. El dissabte 9 d'abril actuarà Julieta Venegas i el dissabte 28 de maig li arribarà el torn a Jordi Savall. La programació musical la tancarà Pasión Vega el divendres 24 de juny.